Postul de televiziune Pro TV va relua producţia serialului de comedie Atletico Textila, întrerupt în 2017.
Conform Paginademedia.ro, Pro TV a anunţat filmările pentru cel de-al patrulea sezon al producţiei de comedie Atletico Textila, ce urmează să fie difuzat exclusiv pe platforma de streaming Voyo.
Angel Popescu, Răzvan Oprea, Andrei Mateiu, Pavel Bârsan, Bogdan Cotleţ şi Andreea Mateiu se numără printre actorii care au făcut parte din distribuţia primelor trei sezoane şi care vor reveni acum.
În schimb, ca personaje noi vor apărea nea Florin, interpretat de Andi Vasluianu, şi doamna Carmen, mama celui care va deveni patronul clubului de fotbal, jucată de Tania Popa.
”Mă bucur că fac parte dintr-o gaşcă de pseudofotbalişti, eu fiind un pseudosuporter. Abia aştept să mă joc de-a Nea Florin împreună cu minunaţii mei colegi!”, spune Andi Vasluianu, conform sursei citate.